### NN 77/2024 (28.6.2024.), Odluka o raspoređivanju sredstava za rad političkih stranaka i nezavisnih zastupnika

Odbor za USTAV, POSLOVNIK I POLITIČKI SUSTAV Hrvatskoga sabora

1312

Na temelju članaka 7., 9. i 10. Zakona o financiranju političkih aktivnosti, izborne promidžbe i referenduma (»Narodne novine«, br. 29/19. i 98/19.) i članka 60. Poslovnika Hrvatskoga sabora (»Narodne novine« br. 81/13., 113/16., 69/17., 29/18., 53/20.,119/20., 123/20. i 86/23.) Odbor za Ustav, Poslovnik i politički sustav Hrvatskoga sabora na sjednici održanoj 26. lipnja 2024. donio je

ODLUKU

O RASPOREĐIVANJU SREDSTAVA ZA RAD POLITIČKIH STRANAKA I NEZAVISNIH ZASTUPNIKA

I.

U Državnom proračunu Republike Hrvatske za 2024. godinu osigurana su sredstava za rad političkih stranaka u 2024. godini u iznosu od 9.740.919,00 eura.

Dio sredstava za rad političkih stranaka i nezavisnih zastupnika u razdoblju od 16. svibnja do 30. lipnja 2024. godine, isplaćen je sukladno Odluci o raspoređivanju sredstava za rad političkih stranaka i nezavisnih zastupnika (»Narodne novine«, br. 74/24.) u iznosu od 1.230.922,14 eura.

Ovom Odlukom raspoređuju se preostala sredstva za rad političkih stranaka i nezavisnih zastupnika u iznosu od 2.435.229,75 eura za razdoblje od 1. srpnja do 30. rujna 2024. godine te u iznosu od 2.435.229,75 eura za razdoblje od 1. listopada do 31. prosinca 2024. godine.

Za svakog zastupnika podzastupljenog spola pripada i pravo na naknadu u visini od 10 % iznosa predviđenog za svakog zastupnika. Podzastupljenost spola postoji ako je zastupljenost jednog spola u Hrvatskome saboru niža od 40 %.

Zakonska obveza za redovito financiranje političkih stranaka i nezavisnih zastupnika za razdoblje od 1. srpnja do 30. rujna 2024. godine iznosi 2.435.229,75 eura te za razdoblje od 1. listopada do 31. prosinca 2024. godine iznosi 2.435.229,75 eura.

II.

Sukladno točki I. ove Odluke za razdoblje 1. srpnja do 30. rujna 2024. godine te za razdoblje od 1. listopada do 31. prosinca 2024. godine raspoređuju se sredstva za rad političkih stranaka i nezavisnih zastupnika u iznosu od 2.435.229,75 eura.

Sredstva iz stavka 1. ove točke pripadaju političkim strankama koje su prema konačnim rezultatima izbora dobile zastupničko mjesto u Hrvatskom saboru i nezavisnim zastupnicima.

Sredstva iz stavka 1. ove točke raspoređuju se na način da se utvrdi jednak iznos sredstava za svakog zastupnika u Hrvatskom saboru tako da pojedinoj političkoj stranci koja je bila predlagatelj liste pripadaju sredstva razmjerno broju dobivenih zastupničkih mjesta prema konačnim rezultatima izbora za zastupnike u Hrvatski sabor.

Ako je sa zajedničke liste koju su predložile dvije ili više političkih stranaka, prema konačnim rezultatima izbora, izabran zastupnik koji nije član niti jedne od političkih stranaka koje su predložile zajedničku listu, sredstva za tog zastupnika raspoređuju se političkim strankama koje su predložile zajedničku listu sukladno njihovu sporazumu, a ako sporazum nije zaključen, razmjerno broju osvojenih zastupničkih mjesta.

III.

Prema kriterijima iz točke II. ove Odluke političkim strankama i nezavisnim zastupnicima za razdoblje od 1. srpnja do 30. rujna 2024. godine raspoređuju se sredstva u iznosu od 2.435.229,75 eura te za razdoblje od 1. listopada do 31. prosinca 2024. godine u iznosu od 2.435.229,75 eura i to:

|  |  |  |
| --- | --- | --- |
| 1. | Hrvatska demokratska zajednica |  |
|  | (40 zastupnika i 16 zastupnica) | 898.585,74 eura |
| 2. | Socijaldemokratska partija Hrvatske |  |
|  | (20 zastupnik i 17 zastupnica) | 603.737,29 eura |
| 3. | Domovinski pokret |  |
|  | (10 zastupnika i 2 zastupnice) | 190.325,45 eura |
| 4. | Možemo! – Politička platforma |  |
|  | (2 zastupnika i 8 zastupnica) | 168.484,83 eura |
| 5. | Most |  |
|  | (8 zastupnika i 1 zastupnica) | 141.964,07 eura |
| 6. | Samostalna demokratska srpska stranka |  |
|  | (1 zastupnik i 2 zastupnice) | 49.921,43 eura |
| 7. | Centar |  |
|  | (2 zastupnice) | 34.320,98 eura |
| 8. | Hrvatski suverenisti |  |
|  | (1 zastupnik i 1 zastupnica) | 32.760,94 eura |
| 9. | Nezavisna platforma Sjevera |  |
|  | (2 zastupnika) | 31.200,89 eura |
| 10. | Istarski demokratski sabor |  |
|  | (2 zastupnika) | 31.200,89 eura |
| 11. | Hrvatska socijalno-liberalna stranka |  |
|  | (2 zastupnika) | 31.200,89 eura |
| 12. | Građansko-liberalni savez |  |
|  | (1 zastupnica) | 17.160,49 eura |
| 13. | Dalija Orešković i ljudi s imenom i prezimenom |  |
|  | (1 zastupnica) | 17.160,49 eura |
| 14. | Hrvatska demokršćanska stranka |  |
|  | (1 zastupnik) | 15.600,45 eura |
| 15. | Hrvatska stranka umirovljenika |  |
|  | (1 zastupnik) | 15.600,45 eura |
| 16. | Hrvatska seljačka stranka |  |
|  | (1 zastupnik) | 15.600,45 eura |
| 17. | Nezavisni |  |
|  | (1 zastupnik) | 15.600,45 eura |
| 18. | Fokus |  |
|  | (1 zastupnik) | 15.600,45 eura |
| 19. | Hrvatska narodna stranka – liberalni demokrati |  |
|  | (1 zastupnik) | 15.600,45 eura |
| 20. | Pravo i pravda |  |
|  | (1 zastupnik) | 15.600,45 eura |
| 21. | Armin Hodžić |  |
|  | (nezavisni zastupnik) | 15.600,45 eura |
| 22. | Robert Jankovics |  |
|  | (nezavisni zastupnik) | 15.600,45 eura |
| 23. | Furio Radin |  |
|  | (nezavisni zastupnik) | 15.600,45 eura |
| 24. | Vladimir Bilek |  |
|  | (nezavisni zastupnik) | 15.600,45 eura |
| 25. | Veljko Kajtazi |  |
|  | (nezavisni zastupnik) | 15.600,45 eura. |

IV.

Stupanjem na snagu ove Odluke prestaje važiti Odluka o raspoređivanju sredstava za rad političkih stranaka i nezavisnih zastupnika (»Narodne novine« br. 74/24.).

V.

Ova Odluka objavit će se u »Narodnim novinama«, a stupa na snagu 1. srpnja 2024. godine.

Klasa: 400-06/24-01/20

Urbroj: 6521-1-24-01

Zagreb, 26. lipnja 2024.

Predsjednik
 Odbora za Ustav, Poslovnik i politički sustav
 dr. sc. Ivan Malenica, v. r.